Riċetta ta' Wayne Cutajar / Crafted Foods (Tagħmel 18-gallettina) Ingredjenti 415g dqiq tip 0 250g icing sugar 150g marġerina, kiesħa u maqtugħa f'kubi 2 kuċċarini żerriegħa sħiħa tal-aniżetta 1/2 kuċċarina trab tal-aniżetta 1/2 kuċċarina trab tal-imsiemer tal-qronfol 1/2 kuċċarina żrieragħ tal-ħlewwa, mixwi u ftit imfarrak 1/2 qoxra maħkuka ta' lumija medja, larinġa u mandolina (mhux obbligatorja) 3 isfar tal-bajd 1 kuċċarina ħalib maħlul 1 kuċċarina baking powder 1 kuċċarina vanilla Il-ġelu 320g icing sugar 3 sa 31⁄2 kuċċarini ilma 1 kuċċarina cream of tartar 4 sa 5 qatriet, kulur tal-ikel (mhux obbligatorju) Metodu Ixwi ż-żerriegħa tal-ħlewwa u għaffiġhom ftit. Għaqqad l-ingredjenti xotti kollha xotti u l-qxur tal-frott fi skutella, u ħawwad sakemm jingħaqdu sew. Żid il-marġerina mat-taħlita niexfa u għaqqad b'subgħajk sakemm ikollok taħlita tixbah lil frak tal-ħobż. Żid il-isfar tal-bajd, il-ħalib maħlul u l-essenza tal-vanilla. Ħawwad sakemm jingħaqdu flimkien u agħfas it-taħlita bil-mod sakemm ikollok għaġina ratba. Aqta' l-għaġina f'porzjon ta' 50g, ifforma bħal ballun u poġġi fuq trej tal-ħami miksi. Aħmi f'forn imsaħħan minn qabel f'temperatura ta' 190 ̊Ċ għal 20 sa 25 minuta jew sakemm isiru kulur dehbi. Ħalli jibirdu kompletament qabel tagħmel il-ġelu fil-wiċċ. Għall-ġelu għaqqad l-ingredjenti kollha fi skutella u bl-użu ta' mixer tal-idejn, ħawwad l-ingredjenti kollha flimkien għal madwar 2 minuti sakemm ikollok taħlita ftit iebsa u lixxa. Żejjen il-wiċċ bil-ġelu u ħalli l-ġelu jinxef qabel ma sservi. Ritratt: Wayne Cutajar / Crafted Foods